hu hu hu hu hu hu hu hu pt hu hu hu hu hu hu hu cs hu hu hu hu hu hu hu hu hu hu hu it hu eo hu eo hu hu hu hu hu hu hu hu hu hu hu hu hu hu hu hu hu hu hu hu hu hu it hu eo hu eo hu hu hu hu hu hu hu hu hu hu hu hu hu hu hu en ca hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu id hu hu hu hu de hu hu
1082 Budapest, Üllői út 70.
Nyitva tartás: hétfőtől-csütörtökig 14 és 18 óra között
Kizárólag vezetékes fejhallgatók kábelhibáit javítjuk
Itt a fejhallgatók és fülhallgatók javítástechnikájáról írunk általánosságban, ez egy amolyan tippek, trükkök, praktikák rovat. Itt nincsenek féltve őrzött szakmai titkok. A Facebookon kérdezhettek is a fejhallgató javítás témakörén belül, erre hivatott a Fejhallgató Szerviz kérdezz-felelek csoportja.
German Maestro fejhallgató tisztítása kompresszorral
Üdvözlök mindenkit innen a Fejhallgató Szervizből! Most éppen egy olyan fejhallgatót javítok, aminek a porvédője szivacsos anyagból készült és eléggé elhasználódott. Ezek a kis szivacs darabkák bele is potyogtak a hangszóró membránjába.
A nagyját kifújtam kompresszorral, ami még benne maradt azt pedig egy csipesz segítségével próbálom kihalászni belőle. Ilyenkor vigyázni kell a hangszóróra, hogy a membránt ne sértsük meg a csipesszel. Elég egészségtelen, ha benne hagyjuk, mert idővel ráragad a membránra, és akkor a hangszóró zizegni, torzítani fog, hogyha a membrán nem tud megfelelően előre-hátra mozogni. A kompresszoros tisztítást lassítva is megnézhetitek.
Utángyártott fülpárna German Maestro GMP 8.35 D fejhallgatóhoz
fejhallgató javítás, fejhallgató javítástechnika, videók
Törött jack dugó javítása, csatlakozó csere
Dátum: 2022. 09. 01.
Óvatlan kezekben sajnos az általunk felszerelt jack dugók is ugyan úgy elferdülnek, eltörnek, mint a gyári csatlakozók. Az efféle balesetek ellen semmilyen szakmai fortély nem védi meg a felhasználót, csakis az odafigyelés. Az általunk használt szerelhető kivitelű csatlakozókat többször is fel lehet használni, de csak abban az esetben, hogyha a kábel sérült, és a csatlakozó érintkezője ép. Az elhajlott, törött csatlakozókat csak kicserélni lehet, megjavítani nem.
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Csatlakozó csere fejhallgatón
Csatlakozó: Headsetes jack dugó 3.5mm
Fejhallgató tisztítás akkumulátoros pumpával
Dátum: 2022. 01. 25.
Ez egy Waldbeck márkájú akkumulátoros pumpa fejhallgatók tisztogatásához: ez egy gazdaságosabb és környezetkímélőbb alternatíva a gyorsan fogyó sűrített levegő spray-k helyett. Főleg a régi fülpárnák cseréjénél használom, ezzel fújom ki a hangszóróba beleporladt szivacs darabkákat, melyek a membránra ragadva zizegést vagy más torzítást okozhatnának. Igaz, hogy nem ugyan olyan erős, mint a sűrített levegő spray-k, viszont nem szennyezi be a munkadarabot, ugyanis itt nincs hajtógáz, és nem fagy le, mint az olcsóbb spray-k. Nálam nagyon sokáig elvan egy töltéssel. Ezen kívül labdát, sőt állítólag még autógumit is fel tud fújni. Elsősorban klímaszerelőknek ajánlják ezt a célszerszámot, de nekem is bevált!
Lépcsős fúró fejhallgató javításhoz
Dátum: 2022. 01. 25.
Adott egy David Clarkra hajazó pilóta headset, aminek a mikrofon kábele kontakthibás. Az egy dolog, de közben látom, hogy a főkábel törésgátlója is eléggé odavan. Amivel pótolni tudom, az nagyobb átmérőjű, ezért fel kell fúrni a lyukat. Ilyenkor jön jól egy lépcsős fúró!
fejhallgató javítástechnika, pilóta headset javítás
Sony MDR-V150 fejhallgató javítás, törött csatlakozó
Dátum: 2019. 08. 08.
Ebben a cikkben egy Sony MDR-V150 fejhallgató javítását fogom bemutatin, illetve számba veszem a fejhallgató javításhoz szükséges szerszámokat is. Ennek a fejhallgatónak teljesen letört az érintkező tüskéje a jack csatlakozóról. Ez olyankor szokott bekövetkezni, ha véletlenül megrántják a kábelt, miközben a csatlakozó be van dugva egy aljzatba. A fejhallgatót a jack dugó cseréjével lehet javítani. Mivel az eredeti dugó nem szétszedhető, egyszerűen le kell vágni, és egy szerelhető jack dugót kell forrasztani a kábelre.
A vastagabb kábeleket oldalcsípőfogóval szoktuk elvágni, a vékonyabbakat műszerész csípőfogóval. Ha a belső vezetékek között sok a szövet szál, ami nehezíti a vágást, akkor ollót használunk. A szerelhető jack dugó házát mi egy szilikon törésgátlóval egészítjük ki, amit kívülről húzunk rá. Olyan méretűt használunk, ami épp rászorul. A szilikon törésgátló vége elkeskenyedik, ezáltal különböző átmérőjű kábelekhez is használható. A szerelhető dugó házát ráhúzzuk a kábelre, majd egy 7 milliméter átmérőjű és nagyjából 15 milliméter hosszú zsugorcső darabot is. A zsugorcső melegítéséhez legyen kéznél hőlégfúvó vagy gázgyújtó.
A forrasztás előtt le kell blankolni a kábel burkolatát és elő kell ónozni a vezetékeket. A blankoláshoz amikor csak lehet célszerszámot, vagyis villamossági szaküzletben kapható automata blankoló fogót használunk. Ha a blankoló fogó nem viszi a kábelt, akkor sniccerrel csupaszoljuk le, például ha a kábel burkolata túl lágy. Arra mindig ügyeljünk, hogy a belső vezetékek ne sérüljenek, ne szakítsunk ki szálakat a blankolással. Ha a szálak összekuszálódtak, akkor jobb újból megblankolni a kábelt.
A Sony MDR-V150 fejhallgatónál a kábel egyik felében van egy réz és egy csíkos réz-kék vezeték, a másik felében egy réz és egy csíkos réz-piros vezeték. A rezeket össze is sodorhatjuk ónozás előtt. A kék csíkos vezeték lesz a bal hangcsatorna, a piros csíkos a jobb hangcsatorna. A vezetékeket ónozzuk elő nagyjából 2mm hosszan, de először kenjük be a végüket TS 560 forrasztó olajjal. Fontos, hogy minden elemi szál beleérjen az ónba, és ne csak a külső szálakat “maszatoljuk” össze. Ilyen finom munkákhoz vévékonyabb forrasztó ónt érdemes választani, mi 1mm átmérőjűt használunk.
Fontos a páka hőfokának beállítása is, ami nálunk olyan 270-300 fok szokott lenni. A szervizben Fahrenheit 28012 típusú digitális hőfokszabályzós forrasztóállomásokat használunk, mert ezek fura módon megbízhatóbbnak bizonyultak a drágább árkategóriájú Wellerekhez képest. A páka és a pákahegy is cserélhető, a pótalkatrész nem drága. Ezek a forrasztóállomások bírják a napi 8 órás használatot is, a hegyet sem kell túl gyakran cserélni. Egy ilyen hegy intenzív használat mellett is több hónapot kibír. Tűheggyel és vésőheggyel is dolgozhatunk, de mindkettőnek megvan a maga technikája.
A javítás közben a csatlakozók rögzítéséhez néha forrasztó állványt használunk, de többnyire csak összegumizott fogókat. Elsősorban Handy márkájúakat, a csatlakozók befogására kombinált fogót, a kábelrögzítők összenyomásához pedig csőrös fogót.
A vezetékek forrasztásához elengedhetetlen egy jó csipesz. Ami nekem személy szerint nagyon bevált az a Pro’sKit 1PK-123T típusú rozsadementes acél csipesz. Ez egy precíz és tartós szerszám, csak ajánlani tudom!
A kapcsolat űrlapon keresztül is kérhet előzetes árajánlatot,
ha megírja a javítandó eszköz típusát és hibáját:
Javítás munkadíj: Csatlakozó csere fejhallgatón
Csatlakozó: Standard jack dugó 3.5mm sztereó
Utángyártott fülpárna Sony MDR-V150 fejhallgatóhoz
fejhallgató javítás, fejhallgató javítástechnika - Sony fejhallgató javítás
1/3 123 Következő > Utolsó »
fejhallgató javítás • fülhallgató javítás
info@fejhallgatoszerviz.hu | +36 20 492 4401 | Kérjen árajánlatot!
Fejhallgató és fülhallgató javítás 7.000 forinttól.
A javítás átfutási ideje átlagosan 1 hét.
16 nyitvatartási napon belül át kell venni.
+36 20 492 4401
Fejhallgató és fülhallgató csatlakozók általános bekötése
Fejhallgatók és fülhallgatók bekötése (típus szerint)
Autó GPS nyomkövető javítás
headsetes fejhallgató javítás (19)
régi fejhallgató felújítása (10)
headsetes fülhallgató javítás (7)
gamer headset javítás (35)
pilóta headset javítás (3)
Kingston HyperX headset javítás
Sound Blaster headset javítás
A fejhallgatókon lévő fülpárna vagy szivacs egy idő után elhasználódik, a műbőr borítás lemállik. Az elhasználódott fülpárnák cseréje általában egyszerű, a legtöbb típushoz kapható utángyártott fülpárna.
Bluetooth fejhallgatók, törött fejhallgatók javítása
Burning-Elektronic, hangszóró és hangfal javítás
© 2013-2022. FejhallgatóSzerviz.hu | Általános Szerződési Feltételek | Adatvédelmi Tájékoztató | Impresszum